wickkiey/tamil-wikipedia-chunked huggingface dataset:
# மூலம் திருநாள் இராம வர்மன்

**சிறீ பத்மநாபதாச சிறீ மூலம் திருநாள் ராம வர்மன் (Sree Padmanabhadasa Sree Moolam Thirunal Rama Varma)** (பிறப்பு 1949) என்பவர் பெயரளவில் திருவிதாங்கூர் மகாராஜா என்ற பட்டத்தை வைத்துள்ளார். இவர், திருவிதாங்கூரின் முன்னாள் மகாராணி, கார்த்திகை திருநாள் லட்சுமி பாய், அவரது கணவர் பூஞ்சார் அரச வமசத்தின் இளவரசர் லெப்டினன்ட் கர்னல் ஜி. வி. ராஜா ஆகியோரின் நான்கு குழந்தைகளில் இளையவர் ஆவார்.  
இராம வர்மன், திருவிதாங்கூர் மன்னர் சித்திரைத் திருநாள் பலராம வர்மனின் ஒரே மருமகன் ஆவார். இவர் மசாலா வர்த்தக நிறுவனமான *ஆஸ்பின்வால் லிமிடெட்* என்ற நிறுவனத்தின் நிர்வாக இயக்குநராகவும் உள்ளார். அரச குடும்பத்தின் தலைவராக, இவர் தனது மனைவியுடன், திருவனந்தபுரத்திற்கு 2013 இல் குடிபெயர்ந்து, திருவனந்தபுரம் பத்மநாபசாமி கோயிலின் சடங்குகளை கடைபிடிக்கும் பொருட்டு கௌடியார் என்ற இடத்தில் குடியேறினார்.  
பத்மநாபசாமி கோயில் வழக்கு தொடர்பாக உச்சநீதிமன்றம் வழங்கிய இடைக்கால தீர்ப்பின் பின்னர், திருவிதாங்கூர் மகாராஜாவாக, மூலம் திருநாள் இராம வர்மன் கோயிலின் அறங்காவலராக இருந்து சடங்குகளைச் செய்து வருகிறார். நீதிபதி ஆர்.எம்.லோதா, நீதிபதி ஏ.கே.பட்நாயக் ஆகியோர் அடங்கிய உச்சநீதிமன்ற அமர்வு 5 உறுப்பினர்களைக் கொண்ட குழுவை அமைத்து வினோத் ராயை தணிக்கையாளராக நியமிப்பதன் மூலம் நிர்வாகத்தில் தற்காலிக மாற்றம் செய்ய உத்தரவிட்டது. இந்த குழுவில் திருவனந்தபுரம் மாவட்ட துணை நீதிபதி கே.பி. இந்திரா, தந்திரி, கோயிலின் நம்பி, கேரள அரசு, திருவிதாங்கூர் அரச குடும்பத்துடன் கலந்தாலோசித்து முடிவு செய்யப்படவுள்ள இரண்டு உறுப்பினர்கள் உள்ளனர். கூடுதலாக ஒரு இந்திய ஆட்சிப் பணி அதிகாரி, கோயிலின் முன்னாள் நிர்வாகி ஆகியோர் நிர்வாக அதிகாரிகளாக நியமிக்கப்பட்டனர்.
# மூலம் திருநாள் இராம வர்மன்

## ஆரம்ப கால வாழ்க்கை

திருவிதாங்கூரைச் சேர்ந்த மகாராணி கார்த்திகை திருநாள் லட்சுமி பாய், அவரது கணவர் ஜி. வி.ராஜா ஆகியோரின் இளையமகனாக 1949 சூன் 12 அன்று திருவிதாங்கூர்-கொச்சியில் பிறந்தார். இவரது உடன்பிறப்புகளில் மறைந்த பட்டத்து இளவரசர் அவிட்டம் திருநாள் இராம வர்மன் (வாத நோயால் 6 வயதில் இறந்தார்), இளவரசி பூசம் திருநாள் கௌரி பார்வதி பாய், எழுத்தாளர் இளவரசி அசுவதி திருநாள் கௌரி லட்சுமி பாய் ஆகியோர். இவரது தந்தை ஜி.வி.ராஜாவைப் போலவே, இவரும் ஒரு தீவிர விளையாட்டு ஆர்வலரும் புத்தக ஆர்வலரும் ஆவார். பல்வேறு பாடங்களில் தேர்ந்தெடுக்கப்பட்ட ஆசிரியர்களால் தனியாக கல்வி கற்றார். பின்னர் திருவனந்தபுரத்தின் மார் இவானியோஸ் கல்லூரியில் இயற்பியலில் பட்டம் பெற்றார். பின்னர் கொல்கத்தாவுக்குச் சென்று அங்கு சில ஆண்டுகள் பணியாற்றினார். பின்னர் வணிக மேலாண்மை கற்க இங்கிலாந்து சென்று அங்கு ஒரு வருடம் பணியாற்றினார்.
# மூலம் திருநாள் இராம வர்மன்

## பிற்கால வாழ்க்கையும் திருமணமும்

உயர் கல்வியை முடித்து இங்கிலாந்தில் பணிபுரிந்த பின்னர், இராம வர்மன் 1972 இல் இந்தியா திரும்பினார். இவரது மாமன்களின் ஆலோசனையின் பேரில், மங்களூரில் உள்ள மசாலா வர்த்தக நிறுவனமான *ஆஸ்பின்வால் லிமிடெட்* என்ற நிறுவனத்தில் சேர்ந்தார். இராம வர்மன் 1976 இல் இரமா என்பவரை மணந்தார். இவர்கள் 2002 ல் விவாகரத்து பெற்றனர். அதே ஆண்டில், இவர் லண்டனை தளமாகக் கொண்ட முன்னாள் கதிரியக்கவியலாளர் மருத்துவர் கிரிஜா என்பவரை மணந்தார். 2002 திருமணத்திற்குப் பிறகு இந்த இணை 2013 வரை மங்களூரில் வசித்து வந்தது. இராம வர்மனுக்கு மகாராஜா என்ற பட்டம் வழங்கப்பட்ட பிறகு (அவரது தாய்மாமன் இறந்ததால்), இவர்கள் திருவனந்தபுரத்தின் கௌடியார் பகுதிகுச் சென்று அங்கேயே குடியேறினர்.
# மூலம் திருநாள் இராம வர்மன்

## திருவிதாங்கூர் மகாராஜா பட்டம்

மகாராஜா சுவாதித் திருநாள் பலராம வர்மன் 1991 சூலை 20 இல் இறந்தபோது இராம வர்மன் திருவிதாங்கூரின் இளையராஜா ஆனார். 2013 திசம்பர் 16 அன்று உத்திரடம் திருநாள் மார்த்தாண்ட வர்மன் இறந்தபோது, இவர் திருவிதாங்கூரின் மகாராஜா ஆனார். இவர் 2014 சனவரி 3 ஆம் தேதி, பத்மநாபசுவாமி கோயிலுக்கு அருகிலுள்ள கலசமண்டபத்தில் நடைபெற்ற திருமுகிகலசம் என்ற விழாவுக்குப் பிறகு திருவிதாங்கூரின் அரச குடும்பத்தின் தலைவராக, நியமிக்கப்பட்டார்.
# 1,3-இருபீனைல்மூவசீன்

**1,3-இருபீனைல்மூவசீன்** *(1,3-Diphenyltriazene)* என்பது PhN=N-N(H)Ph என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும் . வாய்ப்பாட்டிலுள்ள Ph என்பது C6H5 என்பதைக் குறிக்கும். இதுவொரு மூல முன்மாதிரி மூவசீன் சேர்மமாகும். அதாவது இச்சேர்மத்தில் RN=N-NR2 என்ற வேதி வினைக்குழு இடம்பெற்றிருக்கும். மஞ்சள் இறத்தில் திண்மமாகக் காணப்படும் இதை பீனைல் ஈரசோனியம் உப்புகளுடன் அனிலின் சேர்த்து வினைபுரியச் செய்து தயாரிக்கலாம். சமதள மூலக்கூற்று வடிவமாகக் காணப்படும் இதில் N-N பிணைப்புகளுக்கிடையில் 1.287 மற்றும் 1.337 Å தொலைவு பிணைப்பு இடைவெளி காணப்படுகிறது.
# எட்டரை யோகம்

**எட்டரை யோகம் (Ettara Yogam)** (அரசனும் எட்டு உறுப்பினர்களைக் கொண்ட அமைப்பும்) என்பது பல நூற்றாண்டுகளாக பத்மநாபசுவாமி கோயிலின் நிர்வாக அமைப்பாகும்.
# எட்டரை யோகம்

## தோற்றம்

வரலாற்றாசிரியர்களின் கூற்றுப்படி, கி.பி 1045 இல் கோவிலை நடத்துவதற்காக ஆறு உறுப்பினர்கள் சபை அமைக்கப்பட்டது. இந்த சபை பின்னர் திருவனந்தபுரத்து சபை என்று அழைக்கப்பட்டது. புஷ்பாஞ்சலி சாமியார் என்பவர், சபையில் உறுப்பினராக இல்லாவிட்டாலும், அதன் அனைத்து கூட்டங்களுக்கும் தலைமை தாங்குகினார். சபையின் செயலாளர் சபஞ்சிதன் என்று அழைக்கப்படுகிறார். சபையால் எடுக்கப்பட்ட முடிவை வேணாடு ஆட்சியாளர் ஒப்புக் கொண்டால்தான் செயல்படுத்த முடியும். வேணாட்டின் அரசன், புஷ்பாஞ்சலி சாமியார், ஆறு உறுப்பினர் சபை மற்றும் சபன்ஜிதன் ஆகியோரைக் கொண்ட இந்த நிர்வாக அமைப்பு எட்டரை யோகம் என்று அழைக்கப்படுகிறது.  
பிரபலமான புராணக்கதை ஒன்று எட்டரை யோகத்தின் தோற்றத்தை துவாபரயுகத்திற்கு செல்கிறது. பரசுராமர் பத்மநாபசுவாமியின் சிலையை நிறுவி, கோயிலின் நிர்வாகத்தை கூப்பக்கரா போற்றி, வஞ்சியூர் ஆத்தியரா போற்றி, கொல்லூர் ஆத்தியரா போற்றி, முற்றவிள போற்றி, கருவா போற்றி, நெய்தசேரி போற்றி ஆகியோருடன் ஒப்படைத்தார். கோயிலைப் பாதுகாக்க வஞ்சியின் (வேணாடு) மன்னர் ஆதித்ய விக்ரமனிடம் பரசுராமர் ஒப்படைத்தார். அதிலிருந்து பத்மநாபசாமி கோயில் வேணாடு அரச குடும்பத்தின் குலதெய்வம் ஆனது.
# எட்டரை யோகம்

## உறுப்பினர்கள்

7 பிராமணர்கள், ஒரு நாயர் குடும்ப பிரதிநிதி மற்றும் மகாராஜா ஆகியோர் இதன் உறுப்பினராக இருந்தனர்.  
நடுவில் மடம் அல்லது முஞ்சிறை மடம் பகுதியைச் சேர்ந்த சன்னியாசி ஒருவர் சபையின் கூட்டங்களுக்கு தலைமை தாங்கினார். பத்மநாபசாமிக்கு தினமும் மலர் வழிபாடு செய்வதால் இவர் புஷ்பாஞ்சலி சாமியார் என்று அழைக்கப்பட்டார். திருவனந்தபுரத்து சபையின் மற்ற உறுப்பினர்கள் :  
- 1. கூப்பக்கரா போற்றி
- 2. வஞ்சியூரின் அதியாரா போற்றி
- 3. கொல்லூரின் அதியாரா போற்றி
- 4. முற்றவிள போற்றி
- 5. கருவா போற்றி
- 6. நெய்தசேரி போற்றி
# எட்டரை யோகம்

## எட்டுவீட்டில் பிள்ளைமார்

பத்மநாபசாமி கோயில் பரந்த நிலப்பரப்புகளைக் கொண்டிருந்தது. அதன் மீது திருவிதாங்கூர் ஆட்சியாளருக்கு எந்த கட்டுப்பாடும் இல்லை. இந்த நிலங்கள் எட்டு அதிகாரங்களாக அல்லது மாவட்டங்களாகப் பிரிக்கப்பட்டன. மேலும் இந்த மாவட்டங்கள் ஒவ்வொன்றிலும் ஆளுநராக ஒரு உன்னதமான குடும்பம் வைக்கப்பட்டது. இவர்கள் அனைவரும் பிள்ளை என்ற தலைப்பில் அழைக்கப்பட்டனர். எனவே எட்டுவீட்டில் பிள்ளைமார் அல்லது எட்டு வீடுகளின் பிரபுக்கள் என்று அறியப்பட்டனர். இந்த பிள்ளைகளின் கூட்டமைப்பு 18 ஆம் நூற்றாண்டில் மகாராஜா அனுசம் திருநாள் மார்தாண்டா வர்மனின் காலத்தில் அரச குடும்பத்திற்கு எதிரான சதித்திட்டத்தில் குற்றவாளிகள் என நிரூபிக்கப்பட்ட பின்னர் அழிக்கப்பட்டது. பிள்ளைகள் 17 ஆம் நூற்றாண்டில் ஒரு கூட்டமைப்பாக ஒழுங்கமைக்கப்பட்டனர்.
# எட்டரை யோகம்

## அதிகார அழிப்பு

உறுப்பு குடும்பங்கள் திருவிதாங்கூரிலிருந்து வெளியேற்றப்பட்டன. மார்த்தாண்ட வர்மனின் காலத்திலிருந்து யோகத்து போற்றிமாரின் அதிகாரம் அழிக்கப்பட்டு, திருவிதாங்கூர் மகாராஜாக்களின் நேரடி கட்டுப்பாட்டின் கீழ் வந்தது.
# எட்டரை யோகம்

## நவீன காலங்களில் எட்டரை யோகம்

இளவரசி அசுவதி திருநாள் கௌரி லட்சுமி 1998இல் எழுதிய சிறீ பத்மநாப சுவாமி கோயில் என்ற புத்தகத்தின்படி, எட்டரை யோகம் இன்னும் நடைமுறையில் இருப்பதாகத் தெரிகிறது.  
கடந்த சில நூறு ஆண்டுகளாக, ஏழு எட்டரை யோகம் போற்றி குடும்பங்கள் பத்மநாபசாமி கோயில் அதிகாரிகளிடமிருந்து பண்டிகைகளை நடத்துவதற்கான கோரிக்கைகளை தொடர்ந்து பெற்று வருகின்றன.  
உத்திராடம் திருநாள் மார்த்தாண்ட வர்மன்2013 திசம்பரில் காலமானவுடன், அவரது மருமகன் மூலம் திருநாள் இராம வர்மன் 2014 சனவரியில் திருவிதாங்கூரின் மகாராஜாவானார். அவரது முன்னோடிகளைப் போலவே, இவரும் 'மகாராஜா' என்ற பட்டத்தை ஏற்றுக்கொள்வதற்கு முன்பு எட்டரை யோகத்திலிருந்து ஒப்புதல் பெற்றார். மகாராஜாவால் நியமிக்கப்பட்டவர், யோகத்தில் போற்றிமார், தந்திரம் முன்னிலையில், புஷ்பஞ்சலி சுவாமியர் மரவஞ்சேரி தெக்கேடத்து நீலகண்ட பரத்திக்கல் எட்டரா யோகத்தின் நீட்டு (ஆணை) இல் கையெழுத்திட்டார், ஸ்ரீ மூலம் திருபன் (மறவப்பன்) (ஸ்ரீ பத்மநாபசாமி கோவிலின் பாதுகாவலர்). இந்த விழா ஸ்ரீ பத்மநாபசாமி கோவிலில் உள்ள குலசேகர மண்டபத்தில் நடந்தது.
# 4-பீனைல்தயோசெமிகார்பசைடு

**4-பீனைல்தயோசெமிகார்பசைடு** *(4-Phenylthiosemicarbazide)* என்பது C<sub>7</sub>H<sub>9</sub>N<sub>3</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும் . தயோசெமிகார்பசைடு சேர்மம் என வகைப்படுத்தப்படும் இது வேளாண் வேதிப்பொருளாகவும் பூச்சிக் கொல்லியாகவும் பயன்படுத்தப்படுகிறது. பாக்டீரியா எதிர்ப்பு பண்பையும் இச்சேர்மம் கொண்டுள்ளது. தயோசெமிகார்பசைடு பகுதிக் கூறில் எலக்ட்ரான் ஓரிடமாக்கநீக்கல் பண்பையும் 4-பீனைல்தயோசெமிகார்பசைடு வெளிப்படுத்துகிறது.
# 2-(இருபீனைல்பாசுபினோ) அனிசோல்

**2-பீனைல்பாசுபினோ) அனிசோல்** *(2-(Diphenylphosphino) anisole)* என்பது (C<sub>6</sub>H<sub>5</sub>)<sub>2</sub>P(C<sub>6</sub>H<sub>4</sub>-2-OCH<sub>3</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும் . கரிமபாசுபரசு சேர்மம் என வகைப்படுத்தப்படும் இது கரிமவுலோக வேதியியலில் ஈந்தணைவியாகவும் ஒருபடித்தான வினைவேகமாற்றியாகவும் பயன்படுகிறது. வெண்மை நிறத்தில் காணப்படும் இச்சேர்மம் கரிமக் கரைப்பான்களில் கரைகிறது. அரையழிவு ஈந்தணைவிக்கு 2-பீனைல்பாசுபினோ) அனிசோல் ஒரு முன்மாதிரியாகக் கருதப்படுகிறது.
# சிங்-லி சாய்

**சிங்-லி சாய்** *(Ching-Li Chai)* என்பவர் தைவானிய கணிதவியலாளர் ஆவார். இவர் 1956 ஆம் ஆண்டு சூன் மாதம் 12 ஆம் நாள் பிறந்தார்.
# சிங்-லி சாய்

## வாழ்க்கை

சீகல் தொகுதி திட்டங்களின் இணக்கம் என்ற தலைப்பில் தனது முனைவர் பட்ட ஆய்வை ஆர்வர்டு பல்கலைக்கழகத்தில் 1984 ஆம் ஆண்டு டேவிட் மம்ஃபோர்டின் மேற்பார்வையில் சாய் முடித்தார். 2007 ஆம் ஆண்டு முதல் 2012 ஆம் ஆண்டு வரை பென்சில்வேனியா பல்கலைக்கழகத்தில் பிரான்சிசு சே. கேரி காலத்தில் இருக்கைத் தலைவராக இருந்தார். 2010 ஆம் ஆண்டில் இவர் ஆய்வுகளை ஊக்குவிக்கும் அகாதமியா சினிகா என்ற சீன தேசிய கழகத்தின் உறுப்பினராகத் தேர்ந்தெடுக்கப்பட்டார்.
# ஐந்தாம் பராக்கிரமபாகு

**ஐந்தாம் பராக்கிரமபாகு** கம்பளை இராசதானியை ஆட்சி செய்த இரண்டாவது மன்னன் ஆவான். நான்காம் புவனேகபாகு மன்னனால் கம்பளை இராசதானி உருவாக்கப்பட்டது. அதன் பின்னர் கம்பளை இராசாசதானியை ஐந்தாம் பராக்கிரமபாகு ஆட்சி செய்த காலத்தில் அரபு நாட்டுத் தேச சஞ்சாரியான இபன் பதூதா சிவனொளிபாத மலையைத் தரிசிக்க இலங்கை வந்தார். இவனது காலத்தில் கடலாதெனிய, லங்காதிலக விகாரைகளும் எம்பக்க தேவாலயமும் கட்டப்பட்டன.
# எட்டுவீட்டில் பிள்ளைமார்

**எட்டுவீட்டில் பிள்ளைமார் (Ettuveetil Pillamar)** (எட்டு வீடுகளின் பிரபுக்கள்) என்பவர்கள் இன்றைய கேரள மாநிலமான தென்னிந்தியாவில் உள்ள திருவிதாங்கூரில் உள்ள எட்டு நாயர் வீடுகளைச் சேர்ந்த பிரபுக்கள் ஆவர். திருவனந்தபுரத்தில் உள்ள பத்மநாபசுவாமி கோயில் எட்டரை யோகத்துடன் அவர்கள் தொடர்பு கொண்டிருந்தனர். வேணாட்டின் கடைசி மன்னரும் திருவிதாங்கூரின் முதல் மன்னருமான மார்த்ண்டா வர்மன் (1706-1758) 1730 களில் அவர்களை தோற்கடிக்கும் வரை அவர்கள் சக்தியும் செல்வமும் பெற்றிருந்தனர்.
# எட்டுவீட்டில் பிள்ளைமார்

## எட்டு வீடுகள்

எட்டுவீட்டில் பிள்ளைமார் அவர்கள் வசித்த கிராமங்களின்படி அறியப்பட்டனர். மேலும், அனைவரும் பிள்ளை என்ற பட்டத்தை வைத்திருந்தனர். கழக்கூட்டத்து பிள்ளை, இராமனா மடம் பிள்ளை, செம்பழந்தி பிள்ளை, குடமண் பிள்ளை, வெங்கானூர் பிள்ளை, தாழமண் மடம் பிள்ளை, பள்ளிச்சல் பிள்ளை, குளத்தூர் பிள்ளை என எட்டு பிரபுக்கள் இருந்தனர். தலைநகரான திருவனந்தபுரத்தின் வடக்கே கழக்கூட்டமும் செம்பழந்தியும் அமைந்துள்ளன. வெங்கனூர் பலராமபுரம் - கோவளம் இடையே தெற்கே அமைந்துள்ளது.
# எட்டுவீட்டில் பிள்ளைமார்

## பாரம்பரிய கணக்குகள்

### தோற்றம்

எட்டுவீட்டில் பிள்ளைமார் நிலத்தின் தலைவர்களாகவும், 'அருணூத்தவர்' என்று அழைக்கப்படும் 'தரகூட்டங்கள்' (நாயர்களின் இராணுவ அமைப்பு) வேணாட்டில் சட்டத்தையும் நீதியையும் பேணுவதற்காக நிறுவப்பட்டது. இவர்கள் நாட்டின் மாகாணங்களின் ஆளுநர்களாக இருந்தனர். ராஜாவின் மீதும் கட்டுப்பாட்டைக் கொண்டுவர இவர்களுக்கு அதிகாரம் இருந்தது. இவர்கள் படிப்படியாக சாதாரண நில உரிமையாளர்களிடமிருந்து சக்திவாய்ந்த தலைவர்களாக வளர்ந்து எட்டரை யோகத்துடன் இணைந்தனர். புஷ்பாஞ்சலி சாமியார், ஏழு பொட்டி குடும்பங்கள், வேணாட்டின் மன்னர் ஆகியோரைக் கொண்ட ஒரு சங்கமான எட்டரை யோகம் ('எட்டுபேர் கொண்ட அமைப்பு') திருவனந்தபுரம் பத்மநாபசாமி கோவிலை நிர்வகித்தது.  
கோயிலின் நிலங்களும் சொத்துக்களும் எட்டு பகுதிகளாகப் பிரிக்கப்பட்டன. ஒவ்வொன்றும் யோகத்தால் பிள்ளை ஒன்றின் கீழ் ஆளுநராக வைக்கப்பட்டன. அவர்கள் விரைவில் ராஜாவை பகிரங்கமாக எதிர்க்கத் தொடங்கினர். மேலும் அதிகமான மடங்களையும் பிரபுக்களையும் தங்கள் செல்வாக்கின் கீழ் கொண்டுவந்தனர்.
# எட்டுவீட்டில் பிள்ளைமார்

## பாரம்பரிய கணக்குகள்

### எட்டுகளின் நோக்கம்

எட்டரை யோகத்தின் உதவியுடன் எட்டுவீட்டில் பிள்ளைமார் திருவிதாங்கூரில் மிக உயர்ந்த சக்தியாக ஆனார்கள். ஆட்சியிலிருப்பவர்கள தனது தலைநகரில் தனக்காக ஒரு அரண்மனையை கட்டுவதற்கு கூட இவர்களின் அனுமதி தேவைப்பட்டது. தங்கள் கைகளில் இவ்வளவு சக்தியைக் கொண்டு அவர்கள் ஆட்சியாளர்களை அகற்ற விரும்பினர். திருவிதாங்கூர் வரலாற்றின் முந்தைய வரலாற்றாசிரியர்கள் இவர்களின் முக்கிய நோக்கம் அரச குடும்பத்தை அழித்து, தங்கள் கட்டுப்பாட்டின் கீழ் ஒரு போலி குடியரசாக மாற்றுவதும், இறுதியில் தங்களுக்குள் ஒரு முடியாட்சியை ஏற்படுத்துவதும் ஆகும். இதை மனதில் கொண்டு இவர்கள் மகாராஜா ஆதித்ய வர்மனை நஞ்சு வைத்து கொலை செய்தனர். மேலும் அரண்மனைக்கும் தீ வைத்து அழித்தனர்.  
ஆதித்யா வர்மனின் படுகொலைக்குப் பிறகு அவரது மருமகள் உமயாம்மா ராணி ஆட்சிக்கு வந்தார். பிள்ளைகள் அவருக்கு ஆதரவாக இருந்தனர். ஆனால் ஒரு வருடத்திற்குள், அவரது ஆறு மகன்களில் ஐந்து பேர் சந்தேகத்திற்கிடமான சூழ்நிலையில் கலிப்பங்குளம் குளத்தில் மூழ்கடிக்கப்பட்டனர், அநேகமாக பிள்ளமாரின் தூண்டுதலால் இது நடந்திருக்கலாம்.
# எட்டுவீட்டில் பிள்ளைமார்

## பாரம்பரிய கணக்குகள்

### எட்டு பிரபுக்களும் மார்த்தாண்டா வர்மனும்

மார்த்தாண்ட வர்மன் வேணாட்டின் கடைசி மன்னரும் திருவிதாங்கூரின் முதல் மன்னருமாக இருந்தார். 1689 ஆம் ஆண்டு தத்தெடுக்கப்பட்ட இரண்டு இளவரசிகளில் இளையவருக்கு 1706 இல் பிறந்தார். சிறுவயதிலிருந்தே பிள்ளைகள் காரணமாக இவர் தொடர்ந்து தலைமறைவாக வாழ வேண்டியிருந்தது. இவரது வாழ்க்கையில் பல படுகொலை முயற்சிகள் மேற்கொள்ளப்பட்டன. 1728 ஆம் ஆண்டில் இவரது சகோதரி மற்றும் இவரது மகன், தர்ம ராஜாவின் வாழ்க்கையில் ஒரு கொலை முயற்சி மேற்கொள்ளப்பட்டது.
# எட்டுவீட்டில் பிள்ளைமார்

## நவீன காட்சிகள்

பிற்கால வரலாற்றாசிரியர்கள், இன்னும் பல பதிவுகள் கிடைத்துள்ள நிலையில், புராணக் கதைகளையும் நாட்டுப்புறக் கதைகளையும் அடிப்படையாகக் கொண்ட பாரம்பரியக் கதைகளை மறுத்துள்ளனர். மார்த்தாண்ட வர்மனுக்கு முன் அரச எதிர்ப்பு பிரபுக்கள் இருந்தார்கள் என்பதில் சந்தேகம் இல்லை. அதே போல் பத்மநாபசாமி கோயில் மேலாளர்களுக்கும் மன்னருக்கும் இடையில் அடிக்கடி மோதல்கள் ஏற்பட்டாலும், கடந்த கால நிகழ்வுகள் பல முற்றிலும் தவறானவை என்று கண்டறியப்பட்டது.  
கோவில் நிலங்களை மடத்தில் பிள்ளைமார் என்று அழைக்கப்படும் பிரபுக்களின் குழுவினர் நிர்வகித்தனர். இது பெரும்பாலும் எட்டுவீட்டில் பிள்ளைமார் என்று தவறாக கருதப்படுகிறது. முந்தைய வரலாற்றாசிரியர்கள் கோயிலுக்கு மன்னருக்கு அதிகாரம் இல்லை என்றும் கோயில் மேலாளர்களுக்கும் ராஜாவின் ஆட்களுக்கும் இடையிலான மோதல்கள் பதிவுகள் காட்டுகின்றன. ஆனால் இவை எதுவுமே பிள்ளைமார் பற்றி குறிப்பிடப்படவில்லை. மற்றொரு முரண்பாடு 16 ஆம் நூற்றாண்டிலிருந்து மன்னர்கள் யோகம் மற்றும் பிள்ளைமாரின் கைப்பாவைகள் என்ற அறிக்கையில் உள்ளது. இந்த காலகட்டத்தில் வேணாடு மன்னர்கள் வலிமைமிக்க விஜயநகரப் பேரர்ரசு, திருமலை நாயக்கர் மீது போர் தொடுத்து வெற்றிகளைப் பெற்றனர். இது ஒரு கைப்பாவை மன்னனால் சாத்தியமில்லை என்று உறுதியாகக் கூறப்படுகிறது.  
கோயிலின் ஆவணங்களால் செய்யப்பட்ட மேலும் முக்கியமான வெளிப்பாடுகள் ஆதித்ய வர்மன், உமயாம்மா ராணி தொடர்பானவை. கோயிலில் துப்புரவு பணியாளர்களை நியமிப்பது போன்ற சிறிய நிகழ்வுகளைக் குறிக்கும் கோயில் பதிவுகள் ஆதித்ய வர்மனின் அரண்மனை எரிக்கப்பட்டதைப் பற்றி எதுவும் கூறவில்லை. ஆதித்ய வர்மன் நஞ்சு வைத்து கொல்லப்பட்டார் என்ற கதையும் சாதகமாக நிரூபிக்கப்பட்டுள்ளது. ஏனெனில் ஆதித்ய வர்மன் தர்பகுளங்கரை அரண்மனையில் உள்ள பத்மநாபபுரத்தில் இறந்து திருவட்டாரில் தகனம் செய்யப்பட்டார் என்று கோவில் பதிவுகள் தெளிவாகக் கூறுகின்றன. இதன்மூலம் மன்னர் இயற்கையான மரணம் அடைந்தார் எனத் தெரிகிறது.  
இதனால் பிள்ளைமார்கள் தண்டிக்கப்பட்டதாகக் கூறப்படும் பல குற்றங்கள் சாதகமாக நிரூபிக்கப்பட்டன. அபரிமிதமான சக்தியின் பயனற்ற பிரபுக்கள் இருந்தார்கள் என்பதும், மார்த்தாண்ட வர்மன் அவர்களின் அதிகாரத்திற்கு முற்றுப்புள்ளி வைத்து, ராஜாவின் அதிகாரத்தை உண்டாக்கினார் என்பதும் தெளிவாகிறது, ஆனால் பிள்ளைமாரைப் பற்றிய பெரும்பாலான கதைகள் தவறானவை என்று கண்டறியப்பட்டது.
# இராவி பாவிலாய்

**இராவி பாவிலாய்** *(Rawi Bhavilai )* என்பவர் தாய்லாந்து நாட்டைச் சேர்ந்த ஒரு வானியல் வல்லுநர் ஆவார். இவர் 1925 ஆம் ஆண்டு அக்டோபர் மாதம் 17 ஆம் நாள் பிறந்தார். எழுத்தாளர் மற்றும் மொழிபெயர்ப்பாளர் என்ற முகங்களாலும் இவர் அறியப்படுகிறார். பேங்காக் நகரிலுள்ள சுலாலாங்கோர்ன் பல்கலைக்கழகத்தில் இயற்பியற் துறையில் ஒரு பேராசிரியராக இராவி பாவிலாய் பணிபுரிந்தார். வானியல், தத்துவம் மற்றும் மதம் தொடர்பான கட்டுரைகளைத் தொடர்ந்து இவர் எழுதிவந்தார். தாய்லாந்து நாட்டின் இராயல் கழகத்தில் உறுப்பினராக இருந்த பாவிலாய் 2006 ஆம் ஆண்டு இலக்கியத்திற்காக தேசிய கலைஞர் எனப் பெயரிடப்பட்டார். 2018 ஆம் ஆண்டு பாவிலாயயின் 93 ஆவது பிறந்தநாளை முன்னிட்டு கூகுள் வலைதளத்தின் கிறுக்கல் எழுத்துகளில் சிறப்பிக்கப்பட்டார்.
# நடுவில் மடம்

**நடுவில் மடம் (Naduvil Madhom)** என்பது அத்வைதம் அல்லது இருமையற்ற தன்மையை பரப்புகின்ற பண்டைய தென்னிந்திய மடங்களில் ஒன்றாகும். இது கேரளாவின் திரிச்சூரில் அமைந்துள்ளது. மடத்தின் வரலாற்றை கி.பி 9 ஆம் நூற்றாண்டு வரை காணலாம். எனவே ஆதி சங்கரரின் நான்கு சீடர்களும் நான்கு மடங்களை நிறுவினர். மந்தன மிஸ்ரர் நடுவில் மடம், பத்மபாதர் தெற்கு மடம், அஸ்தாமலகர் இடையில் மடம், தோடகர் வடக்கே மடம் ஆகியவற்றை நிறுவினர். நடுவில் மடத்தின் முதல் தலைவராக வில்வமங்கலத்து சுவாமியாரை சுரேசுவரச்சார்யா என்பவர் நியமித்தார்.
# நடுவில் மடம்

## வில்வமங்கலத்து சுவாமியார் அல்லது திவாகர முனி

வில்வமங்கலத்து சுவாமியார், வில்வமங்கலத்து நீலகண்ட சர்மா என்பவருக்கும் அவரது மனைவிக்கும் பிறந்தார். பெற்றோர் தங்கள் மகனுக்கு திவாகர சர்மா என்று பெயரிட்டனர். இவரது குழந்தை பருவத்திலிருந்தே இவர் கிருட்டிணரின் சிறந்த பக்தராக இருந்தார். இவர் திருமணம் செய்து கொண்டார். ஆனால் விரைவில் மனைவியை இழந்தார். இவரது தாயார் இறந்த பிறகு அவர் சுரேசுவரரிடமிருந்து சன்யாசத்தை ஏற்றுக்கொண்டார். இவ்வாறு முப்பத்திரண்டு வயதில் இவர் வில்வமங்கலத்து சுவாமியார் என்று அறியப்பட்டார். இவருடைய சீடர்களில் பெரும்பாலோர் துளு பிராமண சமூகத்தைச் சேர்ந்தவர்கள் ஆவர். ஆனால் இவரது தலைமை சீடரான குளுக்கல்லூர் சுவாமியார் ஒரு நம்பூதிரியாவார்.  
மூத்த சுவாமியார் கேரளா முழுவதும் பயணம் செய்து அனைத்து பசந்தர்களையும் (வேதங்களின் அதிகாரத்தை ஏற்றுக்கொள்ளாதவர்களை) விவாதங்களில் தோற்கடித்தார்.
# நடுவில் மடம்

## எட்டரை யோகமும் நடுவில் மடமும்

பாரம்பரியமாக, திருவனந்தபுரம் பத்மநாபசாமிக்கு புஷ்பாஞ்சலி செய்ய நடுவில் மடம், முஞ்சிற மடம் சுவாமியர்களுக்கு மட்டுமே உரிமை இருந்தது. இன்றும் பத்மநாப சுவாமி கோயிலின் சக்திவாய்ந்த நிர்வாகக் குழுவான எட்டரை யோகம் அதன் அமர்வுகளை புஷ்பாஞ்சலி சுவாமியர் முன்னிலையில் மட்டுமே நடத்துகிறது. திருவிதாங்கூர் மன்னர்களுக்கு அரச குடும்பத்திற்கு ஒரு புதிய உறுப்பினரைத் தத்தெடுக்க யோகத்தின் அனுமதி தேவைப்பட்டது. கடந்த காலத்தில், திருவிதாங்கூர் குடிமக்களுக்கு ஏதேனும் குறைகள் இருந்தால், அவர்கள் பத்மநாபசுவாமி கோயிலின் மேற்கு நுழைவாயிலில் உத்திரக்குரா அல்லது ருதிரக்குரா (சிவப்புக் கொடி) எழுப்பலாம் . மேற்கு நுழைவாயிலின் வழியாக நுழையும் சுவாமியார் இதைக் கவனித்து, குறைகளைத் தீர்ப்பதற்கான உத்தரவுகளை அனுப்புவார். மதத்தைப் பொருட்படுத்தாத மக்கள் இந்த முறையிலிருந்து பயனடைந்துள்ளனர். கி.பி 1592 இல், ராஜாக்கமங்கலத்தின் கிறிஸ்தவ மீனவர்கள் இந்துக்களால் கன்னியாகுமரிக்கு விரட்டப்பட்டனர். ஒரு போர்த்துகீசிய பாதிரியார் மீனவர்களின் தலைவராக இருந்தார். கோயிலின் மேற்கு நுழைவாயிலில் சிவப்புக் கொடியை உயர்த்தினார். எட்டரை யோகத்தின் உறுப்பினர்கள் நடவடிக்கை எடுத்து கிறிஸ்தவ மீனவர்களை ராஜாக்கமங்கலத்திற்கு மீண்டும் அழைத்து வந்தனர்.
# நடுவில் மடம்

## மரவஞ்சேரி சுவாமியார்

மரவஞ்சேரி தெக்கேடத்து நீலகண்ட பாரதி என்பவர் நடுவில் மடத்தின் தற்போதைய மூத்த சுவாமியார் ஆவார். இவர் 1935 செப்டம்பர் 14, அன்று மரவஞ்சேரி தெக்கேடத்து சித்ரன் நம்பூதிரிப்பாடு, பண்டம்பறம்பத்து மனையைச் சேர்ந்த நீலி அந்தர்ஜனம் ஆகியோரின் மகனாகப் பிறந்தார். குடும்ப வாழ்க்கையை நடத்திய பின்னர், இவர் 2001 சூலை 1, அன்று சன்யாசத்தை ஏற்றுக்கொண்டார்.  
பத்மநாப சுவாமி கோயிலின் இரகசிய அறை திறக்கப்படுவதை கடுமையாக எதிர்த்ததற்காக மரவஞ்சேரி சுவாமியார் செய்திகளில் இருந்தார்.
# ஜாலி

**ஜாலி** (*Jolly*) 1998ஆம் வெளிவந்த இந்திய தமிழ் நாடக திரைப்படம் ஆகும். இது திலிப்குமார் இயக்கத்தில் ஆர்.பி.சௌத்ரி தயாரித்தது. இந்த படத்தில் அப்பாஸ், கீர்த்திரெட்டி, குஷ்பு ஆகியோர் முக்கிய காதாபத்திரங்களக எஸ். பி. பாலசுப்பிரமணியம் மற்றும் ஜானகிராமன் துணை காதாபத்திரங்களாக நடித்தனர்.
# ஜாலி

## நடிகர்கள்

- கவுரிசங்கராக அப்பாஸ்
- செல்லமாவாக கீர்த்திரெட்டி
- லிவிங்ஸ்ட்ன்
- குஷ்பு
- எஸ். பி. பாலசுப்பிரமணியம்
- வடிவேலு
# ஜாலி

## தயாரிப்பு

இயக்குநர் விக்னைஷ் இந்த திரைப்படத்தின் முதல் பகுதியை இயக்குவதாகயிருந்தது. இந்த திரைப்படத்திக்கு முதலில் சிவா இசை அமைப்பதாகயிருந்தது, பின்னர் புதுமுக இசையமைப்பிளர் கவிக்கு வாய்ப்பு வழங்கப்பட்டது..
# ஹல்துவானி-காட்டுகோதாம்

**ஹல்துவானி-காட்டுகோதாம்** (**Haldwani-Kathgodam**) இந்தியாவின் உத்தராகண்ட் மாநிலத்தின் நைனிடால் மாவட்டத்தின் உள்ள இரட்டை நகரம் ஆகும். இது இமயமலையின் 554 மீட்டர் உயரத்தில், குமாவுன் கோட்டத்தில் அமைந்துளள ஹல்துவானி வட்டத்தின் நிர்வாகத் தலைமையிட நகரம் ஆகும்.  
இந்நகரத்தில் ஹல்துவானி, காட்டுகோதாம் தொடருந்து நிலையங்கள் உள்ளன. இந்த இரண்டு தொடருந்து நிலையங்களும் நைனிடால், டேராடூன், அல்மோரா, ரிஷிகேஷ், அரித்துவார், மொராதாபாத், தில்லி, சண்டிகர், அமிர்தசரஸ், ஜம்மு போன்ற நகரங்களை இணைக்கிறது.
# ஹல்துவானி-காட்டுகோதாம்

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, 44.11 ஹெக்டேர் பரப்பளவும், 40,599 வீடுகளும் கொண்ட அல்த்வனி-காட்டுகோதாம் நகரத்தின் மக்கள்தொகை 2,01,461 ஆகும். அதில் ஆண்கள் 105580 பேர், பெண்கள் 95881 பேர் உள்ளனர். பாலின விகிதம் 1000 ஆண்களுக்கு 908 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 25,264 ஆகும். சராசரி எழுத்தறிவு 83.22% ஆகும்.
மக்கள்தொகையில் இந்துக்கள் 1,30,620 (64.84%), இசுலாமியர் 64,255 (31.89%), சீக்கியர் 4,421 (2.19%) உள்ளனர்.
# எட்டு நாடுகளின் கூட்டணி

**எட்டு நாடுகளின் கூட்டணி** (*Eight-Nation Alliance*) என்பது பலதரப்பட்ட நாடுகளின் ராணுவ கூட்டணியாகும். இது 1900 ஆண்டு சீன பாக்சர் கலகக்காரர்களின் தாக்குதலிலிருந்து துணைத் தூதரகங்கள் மற்றும் கிறித்தவ மிஷனரிகளை பாதுகாப்பதற்காக உருவாக்கப்பட்டது. இந்தப் படையில் சுமார் 45 ஆயிரம் துருப்புக்கள் இருந்தன. ஜெர்மனி, ஜப்பான், உருசியா, பிரிட்டன், பிரான்ஸ், ஐக்கிய அமெரிக்கா, இத்தாலி மற்றும் ஆஸ்திரிய-ஹங்கேரி ஆகிய எட்டு நாடுகளிலிருந்து இந்த துருப்புகள் கொண்டுவரப்பட்டன. பீகிங்கில் (தற்போதைய பெய்ஜிங்) இருந்த சர்வதேச துணைத் தூதரகங்கள் கிங் அரசாங்கத்தால் ஆதரவளிக்கப்பட பாக்சர் கலகக்காரர்களால் முற்றுகைக்கு உள்ளாக்கப்பட்ட பொழுது எட்டு நாடுகளின் கூட்டணியானது தங்களது ராணுவத் துருப்புகளை மனிதாபிமான தலையீட்டின் அடிப்படையில் அனுப்பின. தங்கள் நாட்டுக் குடிமக்கள் மற்றும் துணை தூதரகங்களில் தஞ்சம் அடைந்த குறிப்பிடத்தக்க அளவிலான சீன கிறித்தவர்களையும் பாதுகாக்க அவை படைகளை அனுப்பின. பாக்சர் கலகமானது கூட்டணியின் வெற்றிக்கு பிறகு பாக்சர் நெறிமுறை கையெழுத்துடன் முடிவடைந்தது. கூட்டணியின் உறுப்பினர்கள் சீனாவிலேயே தங்கினர். பெய்ஜிங் மற்றும் மற்ற நகரங்களை ஒரு ஆண்டுக்கும் மேலாக சூறையாடினர்.
# தேசிய நெடுஞ்சாலை 109 (இந்தியா)

**தேசிய நெடுஞ்சாலை 109** (**National Highway 109** (NH 109), இதன் பழைய பெயர் **தேசிய நெடுஞ்சாலை 87** ஆகும். இது இந்தியாவின் உத்தராகண்ட் மாநிலத்தின் இமயமலைப் பகுதியில் உள்ள நகரங்களை மட்டும் இணைக்கிறது.  
284 கிலோ மீட்டர் நீளம் கொண்ட இந்நெடுஞ்சாலை உத்தராகண்ட் மாநிலத்தின் தெற்கில் உள்ள ருத்ரபூர் நகரத்தில் துவங்கி, பந்த்நகர், ஹல்துவானி-கொத்தகூடம், நைனிதால், அல்மோரா, ராணிகேத், துவாரஹத் வழியாக வடக்கில் உள்ள கர்ணபிரயாகையில் முடிகிறது.  
பெரும்பாலும் இந்த தேசிய நெடுஞ்சாலை குமாவுன் கோட்டத்தின் பகுதிகளை இணைக்கிறது.
# தேசிய நெடுஞ்சாலை 109 (இந்தியா)

## இதனையும் காண்க

- தேசிய நெடுஞ்சாலை எண் 58
- தேசிய நெடுஞ்சாலை 9
- தார்ச்சுலா-லிபுலேக் சாலை
# அசிட்டார்சோல்

**அசிட்டார்சோல்** *(Acetarsol)* என்பது C<sub>8</sub>H<sub>10</sub>AsNO<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு நோய்த்தொற்று எதிர்ப்பியாகும்.  
1921 ஆம் ஆண்டு அசிட்டார்சோல் கண்டறியப்பட்டது. பிரான்சு நாட்டிலுள்ள பாசுட்டியர் நிறுவனத்தில் எர்னசுட்டு போர்னியவ் இக்கண்டுபிடிப்பை நிகழ்த்தினார். சுடோவர்சோல் என்ற வணிகப் பெயரில் இது விற்கப்பட்டது.  
மலமிளக்கும் மலவாய் மருந்தாக இது கொடுக்கப்படுகிறது.  
ஓரணு உயிரியை எதிர்க்கும் ஆர்சுதைனோல் மற்றும் அசிட்டார்சோன் போன்றவற்றை தயாரிக்கவும் பயன்படுத்தப்படுகிறது.
# மேரு மலை சிகரங்கள்

**மேரு மலையின் கொடுமுடிகள்** (**Meru Peak**) இந்தியாவின் உத்தராகண்ட் மாநிலத்தின் கார்வால் கோட்டத்தில் உள்ள உத்தரகாட்சி மாவட்டத்தில் உள்ள கங்கோத்ரி தேசியப் பூகா பகுதியில் இமயமலையில் அமைந்துள்ளது.  
மேரு மலை பனிபடர்ந்த மூன்று கொடுமுடிகளைக் கொண்டது. தெற்கில் உள்ள கொடுமுடி 6660 மீட்டர் உயரமும், நடுவில் உள்ள கொடுமுடி 6310 மீட்டர் உயரமும், வடக்கில் உள்ள கொடுமுடி 6450 மீட்டர் உயரமும் கொண்டது.
# வார்ப்புரு:பாக்சர் கலகம்

****எட்டு நாடுகளின் கூட்டணிப் படை**  
<><small>1900ஆம் ஆண்டில் எட்டு நாடுகளின் கூட்டணியின் துருப்புக்கள் (உருசியா தவிர).
இடமிருந்து வலம்: பிரிட்டன், ஐக்கிய அமெரிக்கா, ஆத்திரேலியா, இந்தியா
ஜெர்மனி, பிரான்ஸ், ஆஸ்திரியா-ஹங்கேரி, இத்தாலி, ஜப்பான் </small></>**  
| **நாடுகள்** | **போர்க்கப்பல்கள்**
<small>(எண்ணிக்கை)</small> | **கடற்படையினர்**
<small>(வீரர்கள்)</small> | **ராணுவம்**
<small>(வீரர்கள்)</small> |  |
| --- | --- | --- | --- | --- |
| 18 | 540 | 20,300 |  |  |
| 10 | 750 | 12,400 |  |  |
| 8 | 2,020 | 10,000 |  |  |
| 5 | 390 | 3,130 |  |  |
| 2 | 295 | 3,125 |  |  |
| 5 | 600 | 300 |  |  |
| 2 | 80 | 2,500 |  |  |
| 4 | 296 | *தெரியவில்லை* |  |  |
| **மொத்தம்** | 54 | 4,971 | 51,755 | }<noinclude> |
# சப்பான் தமிழ்ச்சங்கம்

**சப்பான் தமிழ்ச்சங்கம்** சப்பானில் இயங்கும் ஒரு தமிழ் அமைப்பாகும். இது சப்பானிய அரசால் அங்கீகரிக்கப்பட்ட அமைப்பாகும்.  
இவ்வமைப்பு சப்பானில் வசித்து வரும் தமிழர்களை ஒருங்கிணைக்கும் தளமாகவும், மொழி, பண்பாடு மற்றும் தமிழர் பாரம்பரியத்தை சப்பானியத் தமிழரின் அடுத்த தலைமுறைகளுக்கு கொண்டு செல்லும் இணைப்பு பாலமாகவும் செயல்பட்டுவருகின்றது.
# சப்பான் தமிழ்ச்சங்கம்

## ஆண்டுதோறும் கொண்டாடப்பெறும் விழாக்கள்

- தமிழர் திருநாள்
- வணக்கம் தமிழகம்
- பாரம்பரிய உணவு மற்றும் விளையாட்டு விழா
- அசோபோ (விளையாட்டுப் போட்டி)
- முத்தமிழ் விழா
# வெலமா

**வெலமா** (*velama*) எனப்படுவோர் இந்திய மாநிலங்களான தமிழ்நாடு, ஆந்திரப் பிரதேசம் மற்றும் தெலுங்கானா பகுதிகளில், வேளாண்மைத் தொழில் செய்து வந்த இனக்குழுவினர் ஆவார். இவர்கள் வெலமா நாயுடு என்றும் அழைக்கப்படுகின்றனர்.  
இவர்கள் விஜயநகர ஆட்சியின் காலத்தில் ஆந்திராவில் இருந்து தமிழ்நாடு வந்தனர்.வேளாண்மையிலும், சமையல் கலையிலும் வல்லவர்களான இவர்களில் பலர் தமிழ் நாடெங்கும் பரவலாக மதுரை முனியாண்டிவிலாஸ் என்னும் பெயரில் அசைவ ஒட்டல்கள் நடத்தி வருகின்றனர். தமிழ்நாடு சாதிகள் பட்டியலில் பிற்படுத்தப்பட்டோரில் கொப்புல வெலமா என்ற பெயரில் உள்ளனர்.
# வெலமா

## குறிப்பிடத்தக்க நபர்கள்

- கி. இராசாராம் நாயுடு - முன்னாள் உள்ளாட்சித் துறை அமைச்சர்
# கிளிமானூர் அரண்மனை

**கிளிமானூர் அரண்மனை (Kilimanoor Palace)** என்பது இந்திய மாநிலமான கேரள மாநிலத்தில் உள்ள கிளிமானூரில் அமைந்துள்ள அரண்மனையாகும். இது ஓவியர் ரவி வர்மா, மன்னர் மார்த்தாண்ட வர்மனின் தந்தை இராகவ வர்மன் ஆகியோரின் பிறப்பிடமாகும்.
# கிளிமானூர் அரண்மனை

## அரண்மனை

அரண்மனை வளாகம் ஆறு எக்டேர்களுக்கும் அதிகமான பரப்பளவைக் கொண்டுள்ளது. மேலும் கேரளாவின் பாரம்பரிய குடியிருப்பு கட்டமைப்புகளான நாலுகட்டு, சிறியதும், நடுத்தரமும் ஆன கட்டிடங்கள், இரண்டு குளங்கள், கிணறுகள், புனித தோப்புகள் (காவு) ஆகியவற்றைக் கொண்டுள்ளது. ரவி வர்மா தனது ஓவியங்களின் வருமானத்திலிருந்து சில கட்டிடங்களை கட்டி பராமரித்து வந்ததாக கூறப்படுகிறது. திருவிதாங்கூர் அரச இல்லம் தொடர்பான குடும்பங்கள் இங்கு தொடர்ந்து வாழ்கின்றன.
# கிளிமானூர் அரண்மனை

## வரலாறு

கிளிமானூரில் உள்ள சூட்டாயில் உள்ள அரண்மனை 300 ஆண்டுகளுக்கு மேலான வரலாற்றைக் கொண்டுள்ளது. இருப்பினும் பழமையான கட்டிடங்கள் மிகவும் முந்தைய காலத்திலிருந்து வந்தவை. இருப்பினும், 1753 ஆம் ஆண்டில் தான் அரண்மனை அதன் தற்போதைய வடிவத்தில் கட்டப்பட்டது.
# கிளிமானூர் அரண்மனை

## வரலாறு

### அரண்மனையும் திருவிதாங்கூர் அரச குடும்பமும்

கிளிமானூரின் நிலங்கள் முதலில் பிள்ளை என்கிற ஆளும் தலைவருக்கு சொந்தமாக இருந்தது. திருவிதாங்கூர் மகாராஜா மார்த்தாண்ட வர்மனால் இந்த நிலங்கள் பறிமுதல் செய்யப்பட்டது. பல கிராமங்களை உள்ளடக்கிய தோட்டம் பின்னர் 1718 ஆம் ஆண்டில் மலபாரில் பரப்பநாட்டிலிருந்து தெற்கே வந்த மன்னரின் தந்தையின் குடும்பத்திடம் ஒப்படைக்கப்பட்டது.  
1705 ஆம் ஆண்டில் (கொல்ல ஆண்டு 880) பரப்பநாடு அரச இல்லமான பேப்பூர் தத்தரி கோவிலகத்தைச் சேர்ந்த இத்தம்மர் ராஜாவின் மகனும் இரண்டு மகள்களும் வேணாட்டின் அரச குடும்த்தில் தத்தெடுக்கப்பட்டனர். இத்தம்மர் ராஜாவின் சகோதரியும் அவரது மகன்களான இராம வர்மன், இராகவ வர்மன் ஆகியோரும் கிளிமானூரில் குடியேறி, இப்போது தத்தெடுக்கப்பட்ட சகோதரிகளை மணந்தனர். திருவிதாங்கூர் இராச்சியத்தின் நிறுவனர் மார்த்தாண்ட வர்மர், இராகவ வர்மாவின் மகனாவார். , இராகவ வர்மாவின் மருமகன் இரவி வர்மா கோயி தம்புரான், மார்தாண்ட வர்மனின் சகோதரியை மணந்தார். இவர்களது மகன் தர்ம ராஜா கார்த்திகைத் திருநாள் இராம வர்மன் என்று அறியப்பட்டார்.  
1740 ஆம் ஆண்டில், தேசிங்கநாடு மன்னரை ஆதரிக்கும் இடச்சு நாட்டைச் சேர்ந்த தளபதி *ஆக்கர்ட்* தலைமையிலான ஒரு நட்புப் படை வேணாடு மீது தாக்குதல் நடத்தியபோது, கிளிமானூரைச் சேர்ந்த ஒரு இராணுவம் எதிர்த்தது. பின்னர் அவர்களைத் தோற்கடித்தது. ஒரு சிறிய வெற்றி என்றாலும், ஒரு இந்திய இராணுவம் ஒரு ஐரோப்பிய சக்தியை தோற்கடித்தது இதுவே முதல் முறையாகும். 1753 ஆம் ஆண்டில், இந்த சாதனையை அங்கீகரிக்கும் விதமாக, மார்த்தாண்ட வர்மர் கிளிமானூர் அரண்மனையின் கட்டுப்பாட்டில் உள்ள பகுதிகளை வரிகளிலிருந்து விலக்கி, அவர்களுக்கு தன்னாட்சி அந்தஸ்தை வழங்கினார். தற்போதைய அரண்மனை வளாகம் இந்த காலத்தில் அய்யப்பன் கோயிலுடன் கட்டப்பட்டது. இவர்கள் குடும்ப தெய்வம், சாஸ்தா அல்லது அய்யப்பன் ஆவார்.  
தளவாய் வேலு தம்பி கிளிமானூர் அரண்மனையில் கூட்டங்களை நடத்தினார். ஆங்கிலேயருக்கு எதிரான தனது இறுதிப் போருக்குச் செல்வதற்கு முன்பு அவர் தனது வாளை அரண்மனையில் ஒப்படைத்தார். இந்தியாவின் முதல் குடியரசுத் தலைவர் இராசேந்திர பிரசாத் இந்த வாளை அரண்மனையிலிருந்து பெற்றார். அது தில்லியில் உள்ள தேசிய அருங்காட்சியகத்தில் வைக்கப்பட்டது. சில நாட்களுக்குப் பிறகு வாள் திருவனந்தபுரத்தின் நேப்பியர் அருங்காட்சியகத்திற்கு கொண்டு செல்லப்பட்டது.
# கிளிமானூர் அரண்மனை

## ஆளுமைகள்

- ராஜா ரவி வர்மா, ஓவியர்
- கரீந்திரன் தம்புரான், கவிஞர், இசையமைப்பாளர், சுவாதி திருநாளின் சிறுவயது நண்பர்
- இராஜ ராஜ வர்மன், ரவி வர்மாவின் மாமா.
- சி. ராஜா இராஜ வர்மா கோயி தம்புரான், ஓவியர், ராஜா ரவி வர்மாவின் சகோதரர்
- மாதவன் வைதியன் (கிளிமானூர் அரச மருத்துவர்)
# ஜி. ஆர். தாமோதரன்

**ஜி. ஆர். தாமோதரன்** (பிறப்பு: பிப்ரவரி 20, 1914) கல்வியாளர், துணைவேந்தர், நிர்வாகி, நாடாளுமன்ற உறுப்பினர், மேலவை உறுப்பினர் என பன்முகத்தன்மை கொண்டவர்.
# ஜி. ஆர். தாமோதரன்

## வாழ்க்கைக் குறிப்பு

கோவையில் திவான் பகதூர் பி. எஸ். ஜி. ரங்கசாமி நாயுடு, கிருஷ்ணம்மாள் தம்பதிக்கு, 1914 பிப்ரவரி 20-ம் தேதி பிறந்தார். இந்திய தேசிய காங்கிரஸ் கட்சி சார்பில் போட்டியிட்டு 1951 ஆம் ஆண்டு பொள்ளாச்சி தொகுதியின் முதல் மக்களவை உறுப்பினராகத் தேர்ந்தெடுக்கப்பட்டார். 1958லிருந்து 1970வரை தமிழ்நாடு சட்ட மேலைவை உறுப்பினர். திரும்பவும் 1974லிருந்து 78வரை மேலவைக்குத் தேர்ந்தெடுக்கப்பட்டார். 1978 முதல் 1981 வரை சென்னை பல்கலைக்கழத்தில் துணை வேந்தராகவும் இருந்தார்..தமிழில் முதன்முதலாக அறிவியல் மற்றும் தொழில்நுட்பத்துக்கான மாத இதழை கலைக்கதிர் எனும் பெயரில் தொடங்கியவர் இவருடைய நூற்றாண்டு விழா 2014ம் ஆண்டு (1914-2014) கோவையில் கொண்டாடப்பட்டது.
# சித்திரைத் திருநாள் பலராம வர்மன்

**சிறீபத்மநாபதாச சிறீ சித்திரைத் திருநாள் பலராம வர்மன் (Sree Padmanabhadasa Sree Chithira Thirunal Balarama Varma)** சித்திரைத் திருநாள் என்று பிரபலமாக அறியப்பட்ட (1912 நவம்பர் 7 - 1991 சூலை 20) இவர் தென்னிந்தியாவில் 1949 வரை திருவிதாங்கூர் மாநிலத்தின் கடைசி ஆளும் மகாராஜாவாகவும், பின்னர் 1991 வரை திருவிதாங்கூரின் மகாராஜா என்ற பட்டத்துடன் இருந்தார். இவர் திருவிதாங்கூரைச் சேர்ந்த இளைய மகாராணி, சேது பார்வதி பாயி, கிளிமானூர் அரசக் குடும்பத்தின் பூரம் நாள் இரவி வர்மா கோயி தம்புரான் ஆகியோரின் மூத்த மகனாவார். இவர் தனிப்பட்ட முறையில் கல்வி கற்றார். 1924 ஆம் ஆண்டு ஆகத்து 7 ஆம் தேதி தனது மாமா மூலம் திருநாள் மகாராஜாவின் மரணத்தின் பின்னர், தனது 12 வயதில் திருவிதாங்கூர் மகாராஜா ஆனார். இவர் தனது தாய்வழி அத்தையான சேது லட்சுமி பாய் (1924–31), என்பவரின் கீழ் தனக்கு உரிய வயது வரும் வரையிலும் பின்னர், 1931 நவம்பர் 6 அன்று முழு அதிகாரங்களுடன் ஆட்சி புரிந்தார்.
# சித்திரைத் திருநாள் பலராம வர்மன்

## ஆட்சிக்காலம்

சித்திரைத் திருநாளின் ஆட்சிக் காலம் பல பக்க முன்னேற்றத்தைக் கண்டது. இவர் இப்போது பிரபலமாக இருக்கும் கோவில் நுழைவுப் பிரகடனத்தை 1936 இல் இயற்றினார், 1937 ஆம் ஆண்டில் திருவிதாங்கூர் பல்கலைக்கழகத்தை (இப்போது கேரள பல்கலைக்கழகம் ) நிறுவினார். சித்திரைத் திருநாளின் ஆட்சிக் காலத்தில் திருவிதாங்கூரின் வருவாயில் 40% கல்விக்காக ஒதுக்கப்பட்டதாக சாமுக்தா என்ற மகளிர் ஆய்வு இதழ் தெரிவித்துள்ளது. திருவனந்தபுரம் சர்வதேச விமான நிலையம், திருவிதாங்கூர் பொதுப் போக்குவரத்துத் துறை (இப்போது கேரள மாநிலச் சாலைப் போக்குவரத்துக் கழகம், பள்ளிவாசல் நீர் மின்சாரத் திட்டம், திருவிதாங்கூர் உரங்கள் மற்றும் இரசாயனத்துக்கான நிறுவனம் போன்றவை நிறுவப்பட்டன. ஏ. சிறீதர மேனன் போன்ற வரலாற்றாசிரியர்கள் திருவிதாங்கூரின் தொழில்மயமாக்கலுக்காகவும் இவருக்கு பெருமை சேர்த்துள்ளனர்.
# சித்திரைத் திருநாள் பலராம வர்மன்

## விமர்சனம்

ஆராய்ச்சியாளர்களின் கூற்றுப்படி, 1946 இல் நடந்த புன்னப்பரா-வயலார் போராட்டம் நூற்றுக்கணக்கான பொதுவுடமைக் கட்சித் தொழிலாளர்களின் மரணத்திற்கு வழிவகுத்தது. 1947 இல் ஒரு சுயாதீன திருவிதாங்கூர் அறிவிக்கப்பட்டது. அவரது திவான் சர் சி.பி.ராமசாமி ஐயருக்கு அதிக அதிகாரத்தையும் அனுமதித்தது. இது சித்திரை திருநாளின் ஆட்சியின் எதிர்மறை அம்சங்களாகும்.
# சித்திரைத் திருநாள் பலராம வர்மன்

## இந்தியாவுடன் இணைதல்

1947 ஆகத்து 15, அன்று ஆங்கிலேயரிடமிருந்து இந்தியா சுதந்திரம் அடைந்ததும், இவர் ஆரம்பத்தில் தனது ஆட்சிப் பகுதியை ஒரு சுதந்திர நாடாக வைத்திருக்க நினைத்தார். இது இந்திய அரசால் ஏற்றுக்கொள்ள முடியாதது என்பதால், மகாராஜா மற்றும் இந்திய பிரதிநிதிகள் இடையே பல சுற்று பேச்சுவார்த்தைகள் நடத்தப்பட்டன. இறுதியாக 1949 இல் ஒரு உடன்பாடு எட்டப்பட்டது. இவர் திருவிதாங்கூரை அதிகாரப்பூர்வமாக இந்திய ஒன்றியத்தின் ஒரு பகுதியாக இணைக்க ஒப்புக்கொண்டார். 1949 ஆம் ஆண்டில், திருவிதாங்கூர் கொச்சியுடன் ஒன்றிணைந்தது. சித்திரை திருநாள் திருவிதாங்கூர்-கொச்சி ஒன்றியத்தின் முதல் மற்றும் ஒரே அரசப் பிரதிநியாக (ஆளுநருக்கு சமமானவர்) 1949 சூலை 1 முதல் 1956 அக்டோபர் 31 வரை பணியாற்றினார். 1956 நவம்பர் 1 அன்று மாநிலத்தில் திருவிதாங்கூர்-கொச்சி ஒன்றியத்தில் மலையாள மொழி பேசும் பகுதிகளை மலபாருடன்<nowiki/>ஒன்றிணைப்பதன் மூலம் கேரளா என்ற மாநிலம் உருவாக்கப்பட்டது.
# சித்திரைத் திருநாள் பலராம வர்மன்

## இறப்பு

இவர் தனது 78 வயதில், பக்கவாதத்தால் பாதிக்கப்பட்ட இவர், ஒன்பது நாட்கள் கோமாவில் விழுந்து 1991 சூலை 20 இல் இறந்தார்.
# சித்திரைத் திருநாள் பலராம வர்மன்

## அறக்கட்டளை

இவர் வழங்கிய நிதி, நிலம், கட்டிடங்களைப் பயன்படுத்தி சித்திரைத் திருநாள் மருத்துவ அறிவியல் மற்றும் தொழில்நுட்ப நிறுவனம் உட்பட, பல தொண்டு அறக்கட்டளைகள் நிறுவப்பட்டன. இந்தியாவின் 10 வது இந்தியக் குடியரசுத் தலைவராக பதவியேற்ற கே.ஆர்.நாராயணனின் இளமைக் காலத்தில் அவரது உயர் கல்விக்கும் இவர் நிதியுதவி வழங்கினார்.
# விசாகம் திருநாள் இராம வர்மன்

**விசாகம் திருநாள் இராம வர்மன் (Visakham Thirunal Rama Varma)** (1837 மே 19 -1885 ஆகத்து 4) என்பவர் கி.பி 1880–1885 முதல் இந்திய இராச்சியமான திருவிதாங்கூரை ஆண்டுவந்த மகாராஜா ஆவார். இவர் தனது அண்ணன் மகாராஜா ஆயில்யம் திருநாள் இராமவர்மனுக்குப் பின் திருவிதாங்கூர் அரியணைக்கு வந்தார். இவர் மகாராணி கௌரி லட்சுமி பாயிக்கு பேரனும், மகாராஜா சுவாதித் திருநாள் ராம வர்மனின் மருமகனும் ஆவார்.
# விசாகம் திருநாள் இராம வர்மன்

## ஆரம்ப கால வாழ்க்கை

விசாகம் திருநாள் இராம வர்மன் இராணி கௌரி ருக்மிணி பாய், அவரது கணவர் பூராடம் திருநாள் இராம வர்மா கோயி ஆகியோருக்கு திருவல்லாவின் தம்புரான் அரச குடும்பத்தில் 1837 மே 19 அன்று பிறந்தார். இவரது சிறு வயதிலேயே இவரது தாயார் இறந்தார்.  
ஒரு இளவரசனாக இவர் அரசக் குடும்ப உறுப்பினர்களுக்கு அத்தியாவசியமான வடமொழி|சமசுகிருதம் மலையாளம் ஆகியவற்றில் அடிப்படை பயிற்சியை கற்றார். தனது ஒன்பது வயதில் டி. சுப்பாராவின் கீழ் தனது ஆங்கிலக் கல்வியைத் தொடங்கினார். பின்னர் சுப்பாராவ் திருவிதாங்கூரின் திவான் ஆனார். இளவரசர் ஆங்கில கட்டுரைகளில் மிகுந்த ஆர்வம் காட்டினார். மேலும் இவரது முதல் படைப்பான *ஹாரர்ஸ் ஆஃப் வார்*, *பெனிபிட்ஸ் ஆப் பீஸ்* என்பதை வெளியிட்டார். இவரது சில பாடல்கள் "மெட்ராஸ் அதீனியம்" என்பதில் வெளியிடப்பட்டன. இவர் தி ஸ்டேட்ஸ்மேன், *கொல்கத்தா ரிவியூ* ஆகியவற்றிலும் எழுதினார்.
மற்றும் திவான் சர் டி மாதவ ராவ் ]]
1861 ஆம் ஆண்டில் விசாகம் திருநாள் சென்னைக்குச் சென்று ஆளுநர் சர் வில்லியம் டெனிசனைச் சந்தித்தார். பின்னர், சென்னைப் பல்கலைக்கழகத்தின் சக உறுப்பினராக நியமிக்கப்பட்டார். இவருக்கு இந்தியத் தலைமை ஆளுநரின் சட்டமன்றக் குழுவில் ஒரு இடமும் வழங்கப்பட்டது. இருப்பினும், தனது உடல்நலக்குறைவு காரணமாக அதை மறுத்துவிட்டார். தாவரவியல், வேளாண்மை ஆகியவற்றில் இவருக்கு ஒரு ஆர்வம் இருந்தது.
# விசாகம் திருநாள் இராம வர்மன்

## அணுகல்

ஓவியம்]]
மகாராஜாவின் அண்ணன் ஆயில்யம் திருநாள், திருவிதாங்கூரை 1860 முதல் 1880 வரை இருபது ஆண்டுகள் ஆட்சி செய்த பின்னர் இறந்தார். மருமக்கதாயம் சட்டத்தின்படி, இளவரசர் விசாகம் திருநாள் இராம வர்மன் 1880 இல் திருவிதாங்கூர் சிம்மாசனத்தில் அமர்ந்தார். கல்வி முறை, காவல் துறை, நீதி, `நீதித்துறை போன்ற மாற்றங்கள் உள்ளிட்ட பல சீர்திருத்தங்களை அவர் அறிமுகப்படுத்தினார். இவர் மரவள்ளிக்கிழங்கு சாகுபடியை ஊக்குவித்தார்.
# விசாகம் திருநாள் இராம வர்மன்

## குடும்பமும் மறைவும்

விசாகம் திருநாள் 1885 ஆகஸ்ட் 4 ஆம் தேதி தனது 48 வயதில் இறந்தார். 1859 ஆம் ஆண்டில் திருவனந்தபுரத்தைச் சேர்ந்த அருமனை அம்மாவீட்டைச் சேர்ந்த அம்மாச்சி பனபிள்ளை அம்மா இலட்சுமி பிள்ளை கொச்சம்மா (1865 முதல் திருவனந்தபுரத்தில் உள்ள இங்கிலாந்து ஜெனானா தேவாலயப் பள்ளியில் ஆங்கிலம் படித்தவர். மேலும் திருவனந்தபுரத்தின் அரச குடும்பம், பிரபுக்களுக்குள், ஆங்கிலக் கல்வியைத் தொடங்கிய முதல் பெண்மணி ஆவார்) என்பவரை மணந்தார். இந்த திருமணத்திலிருந்து இவருக்கு நான்கு குழந்தைகள் பிறந்தன. 1865 இல் பிறந்த இவரது மூத்த மகன் நாராயணன் தம்பி (திருவனந்தபுரம் - நாகர்கோயில் பாதை) முதல் பேருந்து சேவையைத் தொடங்கியவராவார்.  
இவர் அரச வம்சாவளியைச் சேர்ந்த இரவிவர்மன் தம்பியின் மகளையும் மணந்தார். 1873 ஆம் ஆண்டில் இவரது மனைவிக்கு பகவதி பிள்ளை கோச்சம்மா என்பவர் பிறந்தார். இவர் மாவேலிக்கரா அரச குடும்பத்தைச் சேர்ந்த இராஜராஜ வர்மனை மணந்தார். இவர்களின் அடுத்த மகள் கேரள வர்மா திருமுல்பாட்டை மணந்த இருக்மிணி பிள்ளை கொச்சம்மா 1876 இல் பிறந்தார். மகாராஜாவின் இளைய மகள் பாகீரதி பிள்ளை கொச்சம்மா 1877 இல் பிறந்தார். இவர் பூஞ்சார் அரச குடும்பத்தைச் சேர்ந்த இராம வர்மாவை மணந்தார். மகாராஜாவின் மகள்களின் தாலி கெட்டு கல்யாணம் 1883 மே 18 அன்று திருவிதாங்கூர் நீதிமன்றத்தில் பிரெஞ்சு தூதரால் பதிவு செய்யப்பட்டபடி, மேற்கூறிய கணவர்களுடன் ஒரு பிரமாண்டமான பொது விழாவில் நடத்தப்பட்டது.
# தாலிக்கட்டு கல்யாணம்

**கட்டு கல்யாணம் (Kettu Kalyanam)** என்றும் **தாலிக்கட்டு** என்பது தென்னிந்திய மாநிலமான கேரளாவின் சமந்தன், நாயர், மாரன், அம்பலவாசி போன்ற சமூகங்களின் விரிவான திருமண விழாவின் பெயராகும்.  
பழக்கவழக்கங்கள் பிராந்தியத்திற்கு பிராந்தியத்திற்கும் சாதி முதல் சாதி வரை வேறுபடுகின்றன. கட்டு கல்யாணம் என்று அழைக்கப்படும் இந்த விரிவான சடங்குத் திருமணத்தை மணமகள் ஏற்கனவே செய்திருந்தால் மட்டுமே சம்பந்தம் நடைபெறும். கட்டு கல்யாணம் என்பது ஒரு விழாச்சடங்காகும். விழா சடங்குகளுக்குப் பிறகு மணமகன் தனது வீட்டிற்குத் திரும்புவார். மணமகளை மீண்டும் சந்திக்க மாட்டார். விழா முடிந்த உடனேயே மலபாரின் சில பகுதிகளில் முறையான விவாகரத்தும் செய்யப்படுகிறது. வேறு சில பகுதிகளில் மணமகன் சிறுமியுடன் (அந்த பெண் திருமண வயதுடையவள் என்றால்) சம்பந்தத்திற்குள் நுழைந்து நடைமுறையில் கணவனாக மாறுகிறான். இந்த நடைமுறை வடக்கு மலபாரில் செய்யப்படவில்லை.  
மத்திய கேரள நாயர்கள் மத்தியில், ஒவ்வொரு பத்து அல்லது பன்னிரண்டு வருடங்களுக்கும் ஒவ்வொரு பரம்பரையும் அதன் பழமையான மூதாதையர் இல்லத்தில் ஒரு பிரமாண்டமான விழாவை நடத்தியது. அந்த காலத்தில் ஒரு தலைமுறையின் வம்சாவளியைச் சேர்ந்த முதிர்ச்சியற்ற பெண்கள் அனைவரும் "இணங்கர்" குழுக்களின் ஆண்களால் சடங்கு முறையில் திருமணம் செய்து கொண்டனர். (இணைக்கப்பட்ட அண்டை உறவினர் குழுக்கள் மணப்பெண்களைப் போன்ற ஒரே குடும்பக் குழுவைச் சேர்ந்தவை அல்ல) இந்த விழா, தாலிக்கட்டுகல்யாணம் என அழைக்கப்படுகிறது.  
விழாவில், ஒவ்வொரு மணமகனும், அருகிலுள்ள ஒவ்வொரு வீட்டின் பிரதிநிதிகளின் நிறுவனத்திலும், தனது மணமகளின் கழுத்தில் ஒரு தங்க ஆபரணத்தை (தாலி) கட்டுவார். ஒவ்வொரு தம்பதியும் மூன்று நாட்களும், இரவுகளிலும் மூதாதையர் வீட்டின் ஒரு அறையில் ஒதுங்கியிருப்பர். நான்காம் நாள் மணமகன் புறப்பட்டுவிடுவார். அவருக்கு மேலதிக கடமைகள் எதுவும் இல்லை, அவர் மணமகளை மீண்டும் பார்வையிட தேவையில்லை.  
தாலி சடங்கிற்குப் பிறகு, ஒரு பெண் ஒரு முதிர்ந்த பெண்ணின் அந்தஸ்தை அடைந்ததாகக் கருதப்பட்டாள். அவளுடைய பரம்பரையை நிலைநிறுத்த குழந்தைகளைத் தாங்கத் தயாராக இருந்தாள்.  
தாலி விழா என்பது பரம்பரையாகவும், இணங்கு குழுவுக்கு இடையிலான ஒரு மத சடங்கும், சட்ட விழாவுமாகும். இதனால் வெகுஜன திருமணத்தின் ஒரு வடிவமாகவும் இதைக் காணலாம்.
# ராணிகேத்

**ராணிகேத்** (**Ranikhet**) இந்தியாவின் உத்தராகண்ட் மாநிலத்தின் அல்மோரா மாவட்டத்தில் அமைந்த மலைவாழிடம் மற்றும் இந்திய இராணுவப் பாசறை நகரம் ஆகும். இராணிகேத் நகரம் இமயமலையில் உயரத்தில் உள்ளது. இப்பாசறை நகரத்தில் குமாவுன் மற்றும் நாகா ரெஜிமெண்ட்களின் மருத்துவமனைகள் உள்ளது.
# ராணிகேத்

## அமைவிடம்

ராணிகேத் இராணுவப்பாசறை, அல்மோராவிலிருந்து 46 கி.மீ., ரிஷிகேசிலிருந்து 282 கி.மீ., மற்றும் டேராடூனிலிருந்து 315 கி.மீ. தொலைவில் உள்ளது.
# ராணிகேத்

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, 7 வார்டுகளும் 4,760 வீடுகளும் கொண்ட இராணிகேத் பாசறை நகரத்தின் மக்கள்தொகை 18,886 ஆகும். அதில் ஆண்கள் 11,412 மற்றும் பெண்கள் 7,474 ஆக உள்ளனர். 6 வயதிற்குட்பட்ட குழந்தைகள் 1797 (9.51%) ஆக உள்ளனர். சராசரி எழுத்தறிவு 95.21% ஆகவுள்ளது. மக்கள் தொகை இந்துக்கள் 85.11%, இசுலாமியர் 9.22%, கிறித்தவர்கள் 5.09% மற்றும் பிறர் 0.59% ஆகவுள்ளனர்.
# ராணிகேத்

## தட்ப வெப்பம்

டிசம்பர், ஜனவரி மற்றும் பிப்ரவரி மாதகங்ளில் இராணிகேத் நகரத்தில் பனி மழை பொழியும். கோடைகாலத்தில் வெயில் அடித்தாலும் இதமாக இருக்கும்.
# ராணிகேத்

## கல்வி நிறுவனங்கள்

ராணிகேத் நகரத்தில் 10 தொடக்கப்பள்ளிகளும், 6 நடுநிலைப்பள்ளிகளும், 4 உயர்நிலைப்பள்ளிகளும், 6 மேனிலைப்ப்பள்ளிகளும் உள்ளது.
# கதார்மல் சூரியக் கோயில்

, உத்தராகண்ட்]]  
**கதார்மல் சூரியக் கோயில்** (**Katarmal**) இந்தியாவின் உத்தராகண்ட் மாநிலத்தின் குமாவுன் கோட்டத்தில், அல்மோரா மாவட்டத்தில் தொலைதூரத்தில் அமைந்த கிராமம் ஆகும். இக்கிராமத்தில் புகழ்பெற்ற பழமையான சூரியக் கோயில் உள்ளது.
# கதார்மல் சூரியக் கோயில்

## அமைவிடம்

இது கோசி கிராமத்திலிருந்து 1.5 கி.மீ. தொலவிலும், மாவ்ட்டத் தலமையிடமான அல்மோராவிலிருந்து 12 கி.மீ. தொலைவிலும் அமைந்துள்ளது. மேலும் நைனிதாலிருந்து 70 கி.மீ. தொலைவிலும் உள்ளது. இது இமயமலையில் 2116 மீட்டர் உயரத்தில் உள்ளது. இக்கிராமத்தின் சூரியக் கோயிலைப் பார்க்க நைனிதாலிருந்து சாலை வசதி உள்ளது.
# கதார்மல் சூரியக் கோயில்

## சூரியக் கோயில்

கதார்மல் கிராமத்தில் உள்ள சூரியக் கோயில் பொ.ஊ. 9-ஆம் நூற்றாண்டில் கட்டப்பட்டது. இச்சூரியக் கோயிலை கட்டிய கத்தர்மல்லா எனும் கத்தியுரி மன்னர், இச்சூரியக் கோயில் வளாகத்தில் 44 தெய்வங்களுக்கு சிறு கோயில்கள்களை நிறுவினார். இச்சூரியக் கோயில் வளாகத்தில் சிவன், பார்வதி மற்றும் லெட்சுமி, நாராயணன் போன்ற தெய்வங்களுக்கு தனித்தனி சன்னதிகள் உள்ளது.
# கதார்மல் சூரியக் கோயில்

## இதனையும் காண்க

- கொனார்க் சூரியக் கோயில், ஒடிசா
- சூரியன் கோயில், குஜராத்
- மார்தாண்ட சூரியன் கோயில், காஷ்மீர்
- சூரியனார் கோவில், ஆடுதுறை, தமிழ்நாடு
- அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்
# குசிநகர் பன்னாட்டு விமான நிலையம்

**குசிநகர் பன்னாட்டு விமான நிலையம்** (**Kushinagar Airport** or **Kasia Airport**) இந்தியாவின் உத்தரப் பிரதேச மாநிலத்தின் கிழக்கில் உள்ள குசிநகரில் அமைந்துள்ளது. இது கோரக்பூர் விமான நிலையத்திற்கு கிழக்கே 52 கிலோ மீட்டர் தொலைவில் அமைந்துள்ளது. குசிநகர் நகர் விமான நிலையம் 590 ஏக்கர் பரப்பும், ஓடுதரை 3.2 கிலோ மீட்டர் நீளமும் கொண்டது. இது இந்திய-நேபாள எல்லை அருகே அமைந்துள்ளது.  
20 அக்டோபர் 2021 அன்று இந்தியப் பிரதமர் நரேந்திர மோடி இந்த விமான நிலையத்தை பன்னாட்டு வானூர்தி நிலையமாக துவக்கி வைத்தார்.  
குசி நகரில் பன்னாட்டு விமான நிலையம் திறக்கப்பட்டதைத் தொடர்ந்து இலங்கையில் இருந்து நூற்றுக்கும் மேற்பட்ட பெளத்த பிக்குகள் மற்றும் இலங்கை இளைஞர் நலன், விளையாட்டுத்துறை அமைச்சர் நமல் ராஜபக்ஷ ஆகியோருடன் வந்த இலங்கை விமானம் இந்த விமான நிலையத்தில் தரையிறங்கியது.  
குசிநகர் அருகே புகழ்பெற்ற பௌத்த யாத்திரைத் தலங்களான சிராவஸ்தி (238 கி.மீ.), கபிலவஸ்து (190 கி.மீ.), வைசாலி 215 கி.மீ., மற்றும் லும்பினி (195 கி.மீ.) தொலைவில் உள்ளது.
# விக்கிப்பீடியா:Statistics/weekly/19-Jul-2020
| 223 | Gotitbro | 0 | 1 | 0 | 0 | 0 | 0 | 0 | 1 | 0 |  |
| 224 | 183.78.54.147 | 0 | 1 | 0 | 0 | 0 | 0 | 0 | 1 | 76 |  |
| 225 | 1.38.195.23 | 0 | 1 | 0 | 0 | 0 | 0 | 0 | 1 | 60 |  |
| 226 | MS2P | 0 | 1 | 0 | 0 | 0 | 0 | 0 | 1 | 19 |  |
| 227 | 2402:3A80:194D:A7B6:0:0:0:2 | 0 | 1 | 0 | 0 | 0 | 0 | 0 | 1 | 0 |  |
| 228 | 2409:4072:6E01:1498:BB50:1E8:631B:9C93 | 0 | 1 | 0 | 0 | 0 | 0 | 0 | 1 | 4 |  |
| 229 | 2409:4072:6214:6581:A75F:645:4B17:B955 | 0 | 1 | 0 | 0 | 0 | 0 | 0 | 1 | 48 |  |
| 230 | Mrmw | 0 | 1 | 0 | 0 | 0 | 0 | 0 | 1 | 10 |  |
| 231 | 106.208.143.202 | 0 | 1 | 0 | 0 | 0 | 0 | 0 | 1 | 383 |  |
| 232 | 118.201.177.38 | 0 | 1 | 0 | 0 | 0 | 0 | 0 | 1 | 1 |  |
| 233 | Vatsmaxed | 0 | 1 | 0 | 0 | 0 | 0 | 0 | 1 | 0 |  |
| 234 | 2401:4900:4834:7C91:19BE:DB90:6646:962D | 0 | 1 | 0 | 0 | 0 | 0 | 0 | 1 | 301 |  |
| 235 | 2401:4900:2308:5965:E182:5A75:5B86:3971 | 0 | 1 | 0 | 0 | 0 | 0 | 0 | 1 | 790 |  |
| 236 | 2409:4072:494:8C9D:5A93:57E5:D68:26AD | 0 | 1 | 0 | 0 | 0 | 0 | 0 | 1 | 3 |  |
| 237 | Ramachandiranjayaraja | 0 | 1 | 0 | 0 | 0 | 0 | 0 | 1 | 0 |  |
| 238 | 86.122.114.24 | 0 | 1 | 0 | 0 | 0 | 0 | 0 | 1 | 10 |  |
| 239 | Oru thala raavanan | 0 | 1 | 0 | 0 | 0 | 0 | 0 | 1 | 1 |  |
| 240 | Ku.Muthukumar | 0 | 0 | 0 | 0 | 0 | 0 | 1 | 1 | 0 |  |
| 241 | 122.183.163.160 | 0 | 0 | 0 | 0 | 0 | 1 | 0 | 1 | 0 |  |
| 242 | 157.50.195.33 | 0 | 1 | 0 | 0 | 0 | 0 | 0 | 1 | 86 |  |
| 243 | 157.50.183.7 | 0 | 1 | 0 | 0 | 0 | 0 | 0 | 1 | 24 | } |
# பைரோசிலிசிக் அமிலம்

**பைரோசிலிசிக் அமிலம்** *(Pyrosilicic acid)* என்பது (HO)3Si-O-Si(OH)C<sub>3</sub>H<sub>3</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நீரை கரைப்பானாக கொண்டில்லாத கரைசல்களைப் பயன்படுத்தி 2017 ஆம் ஆண்டு பைரோசிலிசிக் அமிலம் தொகுக்கப்பட்டது. கடல் நீர் மற்றும் இயற்கையில் கிடைக்கும் இதர நீர் வகைகளில் குறைந்த செறிவுகளில் பைரோசிலிசிக் அமிலம் கிடைக்கிறது.  
:H<sub>6</sub>Si<sub>2</sub>O<sub>7</sub> (aq) → 2SiO<sub>2</sub>↓ + 3H<sub>2</sub>O  
சோடியம் பைரோசிலிக்கேட்டு போன்ற பைரோசிலிசிக் அமிலத்திலிருந்து முறையாக பெறப்பட்ட சேர்மங்கள் சோரோசிலிக்கேட்டு கனிமங்களில் காணப்படுகின்றன.
# தயோயீனால்கள்

**தயோயீனால்கள்** *(Thioenols)* என்பவை இரட்டைப் பிணைப்பைக் கொண்டுள்ள கார்பன் அணுக்களுடன் ஒரு தயோல் குழு இணைக்கப்பட்டிருக்கும் ஆல்கீனைக் குறிக்கும். இவற்றை ஆல்கீன்தையால்கள் என்ற பெயராலும் அழைக்கலாம். ஈனால்களின் கந்தக ஒப்புமை சேர்மங்கள் என்று இவை கருதப்படுகின்றன. ஆல்கீனின் இரட்டைப்பிணைப்பில் பங்கு கொண்டுள்ள இரண்டு அணுக்களுடனும் தயோல் குழு இணைந்திருந்தால் அவற்றை ஈனிருதயோல்கள் என்பர். தயோயீனாலின் புரோட்டான்நீக்க எதிர்மின் அயனிகள் தயோயீனோலேட்டுகள் என்ற பெயரால் அழைக்கப்படுகின்றன.  
இத்தகைய கட்டமைப்புகள் இயங்குச் சமநிலை மாற்றியத்தை வெளிப்படுத்தி கார்பனைல் கட்டமைப்பின் கீட்டோ-ஈனால் இயங்கு சமநிலையின் ஒப்புமைகளான தயோகீட்டோன்கள் அல்லது தயோவால்டிகைடுகளைக் கொடுக்கின்றன.
# கார்த்திகைத் திருநாள் இராமவர்மன்

**தர்ம ராஜா கார்த்திகைத் திருநாள் இராம வர்மன் (Dharma Raja Karthika Thirunal Rama Varma)** (1724–1798 பிப்ரவரி 17) இவர், தனது மாமா மார்த்தாண்ட வர்மாவுக்குப் பின் திருவிதாங்கூரை மகாராஜாவாக 1758 முதல் 1798 இல் தான் இறக்கும் வரை ஆட்சி செய்தார். இவர், "நவீன திருவிதாங்கூரை உருவாக்கியவர்" என்ற பட்டத்தையும் பெற்றார். இவரது ஆட்சியின் போது தனது முன்னோர்கள் வைத்திருந்த அனைத்து பிரதேசங்களையும் தக்க வைத்துக் கொண்டது மட்டுமல்லாமல், இராச்சியத்தையும் வெற்றிகரமாக நிர்வகித்தார். திப்பு சுல்தானின் மத மற்றும் இராணுவத் தாக்குதலின் போது மலபாரிலிருந்து தப்பி ஓடிய ஆயிரக்கணக்கான இந்துக்கள் மற்றும் கிறிஸ்தவர்களுக்கு தஞ்சம் அளித்து இவர் தர்ம சாத்திரத்தை கடுமையாக பின்பற்றியதன் காரணமாக இவர் தர்ம ராஜா என்று அழைக்கப்பட்டார்.
# கார்த்திகைத் திருநாள் இராமவர்மன்

## ஆரம்ப கால வாழ்க்கை

இராம வர்மன் ஆற்றிங்கல்லின் மூத்த ராணி மற்றும் இரவி வர்மா கோயில் தம்புரான் ஆகியோருக்கு மகனாக கி.பி. 1724இல் கிளிமானூர் அரண்மனையில் பிறந்தார். இரவிவர்மன் தம்பியின் தாத்தாவான இளவரசர் மகரம் திருநாள் இவரது தம்பியாவார். அவர் இளம் வயதிலே இறந்துபோனார். இதனால் கார்த்திகைத் திருநாள் ஆட்சிக்கு வர முடிந்தது. இவரது தாயார் 1718 ஆம் ஆண்டில் கோலத்துநாட்டின் அரச இல்லத்திலிருந்து அப்போதைய வேணாட்டு மன்னரால் திருவிதாங்கூர் அரச குடும்பத்தில் தத்தெடுக்கப்பட்டார். இவர், எட்டுவீட்டில் பிள்ளைமார் மற்றும் காயம்குளத்தின் ராஜா போன்றவர்களால் ஏற்பட்ட அரசியல் குழப்ப நிலையில் பிறந்தார் . கார்த்திகை திருநாளுக்கு நான்கு வயதாக இருந்த போது, 1728 இல், இளவரசர் தனது பெற்றோருடன் ஹரிப்பாடில் இருந்து புத்தனூரில் உள்ள பிராமணத் தலைவரான வஞ்சிப்புழா தம்புரானின் மாளிகைக்குச் சென்று கொண்டிருந்தபோது, இவரது தந்தை காயம்குளம் ராஜாவால், ஒரு படுகொலை முயற்சியில் இருந்து தப்பித்தார். இவர் வளர்ந்தவுடன், தனது மாமா மகாராஜா மார்த்தாண்ட வர்மனின் இராணுவ வெற்றிகளில் தீவிரமாக பங்கேற்றார். மேலும் கொச்சி முதல் வேணாடு வரை இராச்சியத்தை இணைத்து நவீன திருவிதாங்கூர் மாநிலத்தை நிறுவ இவருக்கு உதவினார்.
# கார்த்திகைத் திருநாள் இராமவர்மன்

## வாரிசு மற்றும் ஆரம்ப வாழ்க்கை

1758 இல் இவரது மாமா மார்த்தாண்ட வமன் இறந்தவுடன், கார்த்திகை திருநாள் இராம வர்மன் திருவிதாங்கூர் அரியணை ஏறினார். திவான் அய்யப்பன் மார்த்தாண்டப் பிள்ளையின் திறமையான சேவைகளுடன், கார்த்திகை திருநாள் தனது ஆட்சியைத் தொடங்கினார். இவரது மாமாவின் ஆட்சியின் கீழ், திருவிதாங்கூர் கேரளாவின் மிக சக்திவாய்ந்த மாநிலம் என்ற நற்பெயரைப் பெற்றிருந்தது. எனவே, அண்டைப் பகுதிகளின் தலைவர்கள் பலரும் மகாராஜாவுடன் நட்புடன் இருக்கவே விரும்பினர்.
# கார்த்திகைத் திருநாள் இராமவர்மன்

## சீர்திருத்தங்கள்

- திவான் கேசவதாசின் திறமையின் கீழ் மகாராஜாவால் மாநிலத்தில் வர்த்தகம் மற்றும் வணிகத்தை எளிதாக்கப்பட்டன. அதற்காக தகவல் தொடர்புகள் எளிமையாக்கப்பட்டன. இவரது ஆட்சிக் காலத்தில் துறைமுகங்கள் மேம்படுத்தப்பட்டு பல்வேறு புதிய தயாரிப்புகள் திருவிதாங்கூரால் ஏற்றுமதி செய்யப்பட்டன. கப்பல் கட்டும் தொழிக்கும் முக்கியத்துவம் அளிக்கப்பட்டது. இது தொடர்பாக பல முன்னேற்றங்கள் நடந்தன.
- *அனந்தராயன் பனம்*, 'சின்ன பனம்' மற்றும் 'அனந்தவராஹன்' என அழைக்கப்படும் தங்க நாணயங்கள் திருவாங்கூரில் ஒரு பெரிய வெள்ளி வெள்ளியுடன் கூடுதலாக, 'சக்ரம்ஸ் (' சக்-ரம்ஸ் 'என உச்சரிக்கப்படுகிறது)' என அழைக்கப்பட்டன.
- போர்க்கால வரிகளின் போது உயர்த்தப்பட்டது, ஆனால் ஆங்கிலேயர்களுக்கு பணம் செலுத்தியது மற்றும் போர்க்கால செலவுகளை சமாளித்த பின்னர், இந்த வரிகள் அனுப்பப்பட்டன.
- திருவனந்தபுரத்தில் தலைநகரம் உருவாக்கப்பட்டது மற்றும் பாலங்கள் போன்ற உள்கட்டமைப்பு மற்றும் நீர்ப்பாசனத்திற்கான கால்வாய்கள் போன்ற பொதுப் பணிகள் கட்டப்பட்டன. மக்களின் நலனுக்காக கடை வீதிகள் மற்றும் வணிக வளாகங்கள் தொடங்கப்பட்டன.
- வெடிமருந்துகள் மற்றும் ஆயுத உற்பத்தி அதிக வீரியத்துடன் மேற்கொள்ளப்பட்டது. குறிப்பாக துப்பாக்கிகள் தயாரித்தல். நாட்டின் பல்வேறு பகுதிகளில் அரண்மனைகள் உருவாக்கப்பட்டு புதியவை கட்டப்பட்டன.
- மகாராஜாவின் மத சகிப்புத்தன்மை பற்றிய ஒரு சுவாரஸ்யமான நுண்ணறிவு போப் கிளெமென்ட் XIV எழுதிய கடிதத்தின் மூலம் பெறப்படுகிறது, அதில் திருவாங்கூரில் உள்ள தனது தேவாலய உறுப்பினர்களிடம் கருணை காட்டியதற்காக மகாராஜாவுக்கு நன்றி தெரிவித்ததோடு, திருவிதாங்கூரில் உள்ள அனைத்து கிறிஸ்தவர்களையும் அதிகாரப்பூர்வமாக இறைவனின் பாதுகாப்பில் வைத்தார்.